EkBass/fiwiki-20250220-pages-articles huggingface dataset:
Bellevuen rautatieasema

Bellevuen rautatieasema on rautatieliikennepaikka Saksan pääkaupungin Berliinin keskustassa Hansaviertelin kaupunginosassa. Asema sijaitsee lähellä Bellevuen linnaa, joka on Saksan liittopresidentin asunto. Asemaa alettiin rakentaa vuonna 1875 ja se otettiin käyttöön 7. helmikuuta 1882. Se sijaitsee Berliinin Stadtbahnin (itä-länsi-suunnassa keskustan poikki kulkevan rataosuuden) varrella ja on Hackescher Marktin rinnalla toinen tämän radan alkuperäisessä asussa säilyneistä rautatieasemista. == Aiheesta muualla == Luokka:Berliinin rautatieasemat
Rönsytiarella

Rönsytiarella (Tiarella cordifolia) on helposti leviävä kasvi, jota käytetään varjoisien paikkojen maanpeitekasvina. == Ulkonäkö == Rönsytiarellan vaahteranlehtiä muistuttavat lehdet nousevat lehtiruotien varassa liki vaakasuoraan. Se kukkii touko-kesäkuussa. Kukkavanat nousevat ylös lehtimassasta kuin oravanmarjan kukinnot. Kasvilla on kaunis syysväri. Osa lehdistä talvehtii. == Levinneisyys == Rönsytiarella on kotoisin Pohjois- Amerikasta.Tampere.fi == Lähteet == == Aiheesta muualla == * Puutarha.net: Rönsytiarella (Tiarella cordifolia) * Pinkka – Lajintuntemuksen oppimisympäristö: Rönsytiarella (Tiarella cordifolia) * UniProt – Taxonomy: Tiarella cordifolia * United States Department of Agriculture (USDA): Tiarella cordifolia Luokka:Tiarellat
Täältä ikuisuuteen (elokuva)

Täältä ikuisuuteen () on yhdysvaltalainen elokuva vuodelta 1953. Elokuva perustuu James Jonesin vuonna 1951 ilmestyneeseen samannimiseen romaaniin. Elokuvan ohjasi Fred Zinnemann ja sen pääosissa olivat Burt Lancaster, Montgomery Clift, Deborah Kerr, Donna Reed ja Frank Sinatra. Elokuva kertoo Havaijilla olevista sotilaista toisen maailmansodan aikaan. Elokuva on erityisen kuuluisa rantasuudelmakohtauksestaan. Elokuva oli ehdolla kolmeentoista Oscar-palkintoon ja voitti niistä kahdeksan. == Oscar-palkinnot == === Voitetut === * Paras elokuva – Buddy Adler, tuottaja * Paras miessivuosa – Frank Sinatra * Paras naissivuosa – Donna Reed * Paras kuvaus, mustavalkoelokuva – Burnett Guffey * Paras ohjaus – Fred Zinnemann * Paras leikkaus – William A. Lyon * Paras äänitys – John P. Livadary * Paras sovitettu käsikirjoitus – Daniel Taradash === Muut ehdokkuudet === * Paras miespääosa – Montgomery Clift * Paras miespääosa – Burt Lancaster * Paras naispääosa – Deborah Kerr * Paras puvustus, mustavalkoelokuva – Jean Louis * Paras musiikki – George Duning ja Morris Stoloff === Muut tunnustukset === The New York Timesin kriitikot valitsivat Täältä ikuisuuteen -elokuvan vuonna 2004 yhdeksi kaikkien aikojen tuhannesta parhaasta. == Lähteet == == Aiheesta muualla == * * Täältä ikuisuuteen Filmsiten sivuilla Luokka:Vuoden 1953 yhdysvaltalaiset elokuvat Luokka:Yhdysvaltalaiset sotadraamat Luokka:Yhdysvaltalaiset romanttiset draamaelokuvat Luokka:Yhdysvaltalaiset mustavalkoelokuvat Luokka:Fred Zinnemannin ohjaamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar- palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan naissivuosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan äänityksen Oscar- palkinnon saaneet elokuvat Luokka:Golden Globe -palkitut elokuvat
Jättipoimulehti

Jättipoimulehti (Alchemilla mollis) on ruusukasvien (Rosaceae) heimoon kuuluva kasvi. == Ulkonäkö ja koko == Jättipoimulehti kasvaa 30–70 senttimetriä korkeaksi. Sen lehdet ovat halkaisijaltaan 5–15 cm, pyöreähköjä tai munuaisen muotoisia, piparkakkureunaisia ja poimullisia. Pienet kellanvihreät kukat kasvavat tiheinä viuhkoina.Kekkilä (toimimaton linkki) Poimulehti erittää lehdillään nestepisaroita, joilla on uskottu olevan myyttisiä voimia. == Levinneisyys == Jättipoimulehti on kotoisin Etelä-Euroopasta, mutta sitä viljellään laajalti koristekasvina. Jättipoimulehti leviää tehokkaasti ja sitä tavataan paikoin puutarhoista ja istutuksilta karanneena vieraslajina Suomen luonnossa. Norjassa laji on luokiteltu korkean riskin vieraslajiksi, ja Suomessakin sen viljelyä ei suositella pohjoisessa. Puutarhakarkaamisen estämiseksi juurakkoja sisältävä puutarhajäte suositellaan hävittämään asianmukaisesti, ja lakastuvat kukinnot suositellaan leikkaamaan pois ennen siementen valmistumista. Villityneinä tavattavat yksilöt voidaan hävittää kunnolla ylös kaivamalla ja sitten tehokkaasti kompostoimalla tai polttamalla. == Elinympäristö == Jättipoimulehti kasvaa puolivarjoisassa tai aurinkoisessa paikassa, hyvin vettä läpäisevässä maassa. == Syöminen == Jättipoimulehti on muiden poimulehtilajien tapaan syötävä. Lehtiä voi hyödyntää salaatin tapaan, ja kukkia mausteena https://puutarha.net/artikkelit/3505/kukkapenkista_ruokapoytaan.htm. == Lähteet == == Aiheesta muualla == * Suomen Lajitietokeskus: Jättipoimulehti (Alchemilla mollis) * Puutarha.net: Jättipoimulehti (Alchemilla mollis) * ITIS: Alchemilla mollis * United States Department of Agriculture (USDA): Alchemilla mollis * Flora of North America: Alchemilla mollis Luokka:Poimulehdet
Arthur Abraham

Arthur Abraham (alk. Avetik Abrahamyan, s. 20. helmikuuta 1980) on Armeniassa syntynyt ammattinyrkkeilijä. Hänellä on myös Saksan kansalaisuus ja nyrkkeilykehässä hän edustaakin Saksaa. Miehen valmentaja on Ulli Wegner. Amatööriurallaan Abraham otteli 90 kamppailua voittaen niistä 81. Hän aloitti ammattilaisnyrkkeilyuransa vuonna 2003. Ammattinyrkkeilijänä Abraham on voittanut IBF liiton keskisarjan mestaruuden sekä WBO liiton ylemmän keskisarjan mestaruuden. ==Nyrkkeilyura== 178-senttinen Abraham, joka tunnetaan myös lempinimellä King Arthur, voitti IBF-liiton keskisarjan maailmanmestaruuden päihittämällä Kingsley Ikeke joulukuussa 2005. Hän puolusti mestaruuttaan voitokkaasti vuonna 2006 Shannan Tayloria, Kofi Jantuahia ja Edison Mirandaa vastaan. Mirandan hän voitti pistein, vaikka sai ottelun viidennessä erässä leukamurtuman. Leuka korjattiin ottelun jälkeen asentamalla siihen leikkauksessa titaanilevyjä. Abraham palasi kehään leukamurtumasta toivuttuaan ja puolusti mestaruuttaan vuonna 2007 voitokkaasti Sebastien Demersia ja Khoren Gevoria vastaan. Abraham jatkoi uraansa 27. kesäkuuta 2009 voittaen 185 cm pitkän Mahir Oralin.Ammattinyrkkeilyn verkkosivu Abraham voitti ensimmäisessä ylemmässä keskisarjassa käymässään ottelussa 17. lokakuuta 2009 Jermain Taylorin tyrmäyksellä kamppailun kahdennessatoista erässä.Avausottelu Berliinissä Ensimmäisen tappionsa Abrahan kärsi 27. maaliskuuta 2010 Andre Dirrelliä vastaan Super Six turnauksessa. Uransa toisen tappion Abrahan kärsi heti seuraavassa ottelussaan Carl Frochille pistein täydet 12 erää kestäneen ottelun päätteeksi. Uran kolmas tappio Abrahamille tuli ottelussa WBA liiton ylemmän keskisarjan mestaruudesta Andre Wardia vastaan käydyssä ottelussa joka ratkesi tuomariäänin Wardin eduksi. Tämän jälkeen Abraham kukisti muutamia melko tuntemattomia iskijöitä häviten melko tuntemattomalle Robert Stieglitzille lääkärin keskeytettyä ottelun kolmannen erän jälkeen.http://boxrec.com/media/index.php?title=Fight:1772644 Vuonna 2016 käydyssä ottelussa Abraham menetti WBO liiton mestaruuden Gilberto Ramirezille hävittyään ottelun yksimielisesti kaikin tuomariäänin. ===== Iskuvoima ===== Abrahamia pidetään keskisarjan kovalyöntisimpänä miehenä. Hän kertoo mitanneensa iskuvoimakseen 380 kg. == Lähteet == == Aiheesta muualla == *Boxrec.com *Abrahamin kotisivut Abraham, Arthur Abraham, Arthur Abraham, Arthur
Thoosa

Thoosa (, "nopea") oli kreikkalaisessa mytologiassa nymfi. Hänen isäkseen mainitaan Forkys, ja hän oli Poseidonin rakastettu. Maattuaan Poseidonin kanssa luolaholvissaan, hän synnytti tälle Polyfemoksen, ihmislihaa syövän kykloopin, jonka Odysseus tapasi myöhemmin harharetkilläänHomeros, Odysseia 1.63–79 (engl. käännös)Apollodoros, Kirjasto Epitomi 7.4 (engl. käännös). Polyfemos oli sittemmin rakastunut nereidi Galateiaan, ja hän syytti äitiään tulemisestaan torjutuksi, koska Thoosa ei ollut kertonut yhtään hyvää sanaa poikansa puolesta Galateialle. == Lähteet == Luokka:Haliadit
Atlantin julistus

Atlantin julistus on Yhdysvaltain presidentti Franklin D. Rooseveltin ja Yhdistyneen kuningaskunnan pääministeri Winston Churchillin Newfoundlandin edustalla englantilaisella sotalaivalla 14. elokuuta 1941 allekirjoittama julistus, jossa he hahmottelivat liittoutuneiden päämääriä toisessa maailmansodassa sekä sodanjälkeistä maailmaa ja uutta järjestelmää turvallisuuden takaamiseksi. Yhdysvallat ei julistusta annettaessa ollut vielä sodassa. Viisi kuukautta myöhemmin 1. tammikuuta 1942 Neuvostoliitto ja muut liittoutuneet, yhteensä 26 valtiota, yhtyivät Atlantin julistuksen periaatteisiin. Atlantin julistus oli esikuvana Yhdistyneiden kansakuntien julistukselle. ==Sisältö== Atlantin julistus sisälsi vision sodanjälkeisestä maailmasta, vaikka Yhdysvallat ei ollut edes vielä tullut mukaan sotaan. Julistuksen osallistujat toivoivat, että Neuvostoliitto noudattaisi julistusta myös natsi-Saksan uhmattua Molotov–Ribbentrop-sopimusta hyökkäämällä Neuvostoliittoon kesällä 1941. * Yhdysvallat ja Yhdistynyt kuningaskunta eivät tavoittele aluelaajennuksia. * Alueellisten muutosten pitää olla paikallisten ihmisten tahdon mukaisia. * Kaikilla kansoilla on itsemääräämisoikeus. * Tullimuureja alennetaan. * Globaalia taloudellinen yhteistyö ja sosiaalisen hyvinvoinnin paraneminen * Vapaus pelosta ja puutteesta * Merien vapaus * Aggressiivisten maiden aseistariisunta * Saksan ja muiden akselivaltojen tappio == Lähteet == == Aiheesta muualla == Luokka:Julistukset Luokka:Toisen maailmansodan politiikka Luokka:Atlantin historia Luokka:1941
Intimate and Live

Intimate and Live on laulaja Kylie Minoguen livealbumi joka on julkaistu vuonna 1998. ==Kappalelista== == Aiheesta muualla == *Kylie Minoguen virallinen sivusto Luokka:Kylie Minoguen albumit Luokka:Vuoden 1998 albumit es:Intimate and Live
Hits+

Hits+ on Kylie Minoguen kokoelma-albumi, joka on julkaistu vuonna 2000. ==Kappaleet== #"Confide in Me" #"Put Yourself In My Place" #"Where Is the Feeling?" #"Some Kind of Bliss" #"Did It Again" #"Breathe" #"Where the Wild Roses Grow" (duet with Nick Cave) #"If You Don't Love Me" #"Tears" #"Gotta Move On" #"Difficult By Design" #"Stay This Way" #"This Girl" #"Automatic Love (Acoustic)" #"Where Has The Love Gone? (Roach Motel Remix)" #"Take Me With You" Luokka:Vuoden 2000 kokoelma-albumit Luokka:Kylie Minoguen albumit
Pasanen

Pasanen on seuraavien tunnettujen suomalaisten henkilöiden sukunimi: * Amanda Pasanen (s. 1994), vihreiden poliitikko * Anneli Pasanen (s. 1949), iskelmälaulaja * Armas Pasanen (1894–1937), selvänäkijä ("Tyrnävän Peilipoika") * Aukusti Pasanen (1902–1986), kansanedustaja (Suomen kansanpuolue), varatuomari * Eero Pasanen (1947–2013), tekniikan tohtori ja rikoskirjailija * Emil Pasanen (1910–1981), Mannerheim-ristin ritari * Esa Pasanen (s. 1989), elokuva- ja televisiokuvaaja * Jaakko Pasanen (s. 1978), jalkapalloilija * Jami Pasanen (s. 2003), jääkiekkomaalivahti * Jari Pasanen (s. 1964), jääkiekkoilija ja valmentaja * Jesse Pasanen (s. 1986), graafinen suunnittelija ja katutaiteilija * Jorma Pasanen (1911–1993), kauppatieteen tohtori, rehtori ja tietokirjailija * Jukka Pasanen (1937–2014), lakimies, apulaisoikeuskansleri ja kihlakunnantuomari * Kanerva Pasanen (s. 1982), laulaja ja lauluntekijä * Kimmo Pasanen (s. 1943), taidemaalari, kirjailija ja filosofi * ‎Leena Pasanen (s. 1949), lastentautien erikoislääkäri * Martti Pasanen (1896–1977), yrittäjä ja yritysjohtaja, talous- ja teollisuusneuvos * Matias Pasanen, Matthias Pazelius (1699–1771), kirkkoherra, valtiopäivämies ja suomentaja * Milka-Emilia Pasanen (s. 1997), tennispelaaja * Osmo Pasanen (s. 1936), graafinen suunnittelija * Panu Pasanen (s. 1987), aitajuoksija * Pasi Pasanen, rumpali * Petri Pasanen (s. 1980), jalkapalloilija * Piia Pasanen (s. 1973), uutisankkuri * Pirre Alanen (o.s. Pasanen, s. 1965), Spede Pasasen tytär * Raimo Pasanen (s. 1946), pesäpalloilija * ‎Reija Pasanen (s. 1967), teollinen muotoilija ja valaistussuunnittelija * Sanna Pasanen (s. 1994), keilaaja * Simo Pasanen (1933–2009), radio- ja televisiotoimittaja * Spede Pasanen (1930–2001), viihteentekijä * Sulo Pasanen (1912–1991), kirjailija * Tauno Pasanen (s. 1934), rikollinen * Teemu Pasanen (s. 1974), urheiluvalmentaja * Tuomo Pasanen (s. 1964), jalkapalloilija * Veijo Pasanen (1930–1988), näyttelijä * Väinö Pasanen (1885–1931), jääkärikapteeni.
Light Years

Light Years on Kylie Minoguen seitsemäs studioalbumi, joka on julkaistu vuonna 2000. Se sisälsi muun muassa Britannian singlelistan ykköshitin "Spinning Around". Myös muut singlet, "On a Night Like This" (alun perin Pandoran hitti), "Please Stay", "Kids" (duetto Robbie Williamsin kanssa) ja "Your Disco Needs You", olivat suuria hittejä pitkin Eurooppaa. Albumilta irrotettiin lisäksi erikseen single Yhdysvaltoja varten, "Butterfly", josta kasvoi klubihitti. ==Kappalelista== ==Listasijoitukset== Lista (2000) Korkein sijoitus Australia (ARIA Charts) 1 Belgia (Ultratop Flanderi) 44 Tanska (Tracklisten) 38 Eurooppa (European Top 100 Albums) 10 Suomi (Suomen virallinen lista) 24 Ranska (SNEP) 50 Saksa (Media Control Charts) 35 Unkari (Mahasz) 16 Irlanti (Irish Albums Chart) 13 Alankomaat (MegaCharts) 71 Uusi- Seelanti (RIANZ) 8 Ruotsi (Sverigetopplistan) 25 Sveitsi (Schweizer Hitparade) 28 Britannia (UK Albums Chart) 2 Yhdysvallat (Billboard 200) 199 == Sertifikaatit ja myynti == Maa Myöntäjä Ansio Myynti/Toimitukset Australia ARIA 4× platinaa 280,000+ Etelä-Afrikka RISA Kultaa 23,000+ Britannia BPI Platinaa 300,000+ Yhdysvallat RIAA – 50,000+ ==Lähteet== == Aiheesta muualla == *Kylie Minoguen virallinen sivusto Luokka:Kylie Minoguen albumit Luokka:Vuoden 2000 albumit
Aarno Walli

Aarno Rafael Waldemar Walli (26. lokakuuta 1920 Helsinki – 16. elokuuta 2007 Helsinki) oli suomalainen kapellimestari ja pianisti. Hän valmistui ekonomiksi vuonna 1947 ja toimi muun muassa Musiikki-Fazerin palveluksessa vuoteen 1958, jolloin tuli Yleisradion tuottaja-ohjaajaksi ja musiikkiohjelmien toimittajaksi.Virkkunen 1970. Walli oli mukana vuonna 1942 uudelleen kootussa Rytmi-pojat-orkesterissa Eugen Malmsténin kanssa Helsingin- konserteissa, joilla kerättiin rahaa sotainvalidien hyväksi,Jalkanen & Kurkela 2003. ja Erik Lindströmin yhtyeessä, joka voitti jazz-kilpailut vuonna 1945. Yleisradion viihdetoimituksessa toimiessaan Walli oli taustahahmona Suomen osallistuessa Eurovision laulukilpailuihin. Aarno Wallin lapset ovat ensimmäisestä liitosta kitaristi Hasse Walli, sekä toisesta liitosta Aki Walli ja hänen vuonna 1995 kuollut pikkuveli, Kingston Wall -yhtyeen keulahahmo Petri Walli. __NOTOC__ == Lähteet == * * === Viitteet === == Aiheesta muualla == * Aarno Wallin muistokirjoitus Helsingin Sanomissa. * Aarno Wallin haastattelu Ylen elävässä arkistossa. * Luokka:Suomalaiset pianistit Luokka:Suomalaiset kapellimestarit (viihdemusiikki) Luokka:Vuonna 1920 syntyneet Luokka:Vuonna 2007 kuolleet
Jere Myllyniemi

Jere Myllyniemi (s. 24. tammikuuta 1983 Kangasala) on suomalainen uransa päättänyt jääkiekkomaalivahti, joka on tamperelaisen Kooveen kasvatti ja pelasi A-juniorivuosinaan myös Tapparassa. Ammattilaisuransa hän kuitenkin aloitti Espoo Bluesissa. Kaudeksi 2005–2006 Myllyniemi siirtyi Ruotsin Allsvenskanissa pelaavaan Rögle BK:hon. Syksyllä 2006 Myllyniemi oli mukana NHL-joukkue Philadelphia Flyersin tulokasleirillä ja esiintyi hyvin, mutta ei saanut sopimusta Pohjois-Amerikan jäille. Häntä ei ole varattu NHL:ään, vaan hän voi neuvotella vapaasti kaikkien seurojen kanssa. Kaudeksi 2006–2007 hän solmi sopimuksen Elitserien-joukkue Frölunda Indiansin kanssa, mutta ehti esiintyä vain varamaalivahtina kolmessa ottelussa ennen kuin siirtyi Rauman Lukkoon. Lukosta Myllyniemi palasi kaudeksi 2007–2008 Espooseen. Seuraavaksi kaudeksi Myllyniemi siirtyi jälleen Rögleen Elitserieniin. Hän joutui jättämään joukkueen kuitenkin kesken kauden, kun Jürgen Penker valtasi ykkösmaalivahdin paikan. Loppukaudeksi hän siirtyi Allsvenskanin Leksandiin. Myllyniemi pelasi kaudesta 2009–2010 kauteen 2011–2012 SaiPassa, SM-liigassa, ja nousi joukkueen ykkösmaalivahdiksi. Kausista kolmannella hän pelasi myös muutaman ottelun lainalla Lahden Pelicansissa, kun Pelicansin ykkös- ja kakkosmaalivahdit Niko Hovinen ja Joonas Kuusela olivat sivussa loukkaantumisten takia. Toukokuussa 2012, kauden 2011–2012 päätyttyä, Myllyniemen julkistettiin tehneen Pelicansin kanssa pelaajasopimuksen kaudelle 2012–2013. Kauden päätteeksi Myllyniemi teki kahden vuoden jatkon Pelicansin kanssa. Kaudeksi 2015–2016 Myllyniemi siirtyi yksivuotisella sopimuksella Hämeenlinnan Pallokerhoon. Kaudella 2016–2017 Myllyniemi pelasi SM-liigassa muun muassa HIFK:ssa, Pelicansissa ja Ilveksessä. Kaudeksi 2017–2018 Myllyniemi siirtyi Mestikseen nousseeseen Imatran Ketterään. == Lähteet == ==Aiheesta muualla== * Jere Myllyniemen blogi * * * Luokka:Suomalaiset jääkiekkomaalivahdit Luokka:Vuonna 1983 syntyneet Luokka:Elävät henkilöt
Yorkin yliopisto (Kanada)

Yorkin yliopisto (, ) on Ontarion provinssin pääkaupungissa Torontossa toimiva vuonna 1959 perustettu Kanadan kolmanneksi suurin korkeakoulu. Yorkin yliopiston rehtorina toimii egyptiläissyntyinen Mamdouh Shoukri ja kanslerina entinen Kanadan korkeimman oikeuden jäsen (1989–1999) Peter Cory. Yorkin yliopisto on kasvattanut useita maan eturivin lakimiehiä, poliitikoita, yritysjohtajia, avaruustutkijoita ja taiteilijoita. Yliopistossa on noin 50 000 opiskelijaa ja 7 000 työntekijää sekä maailmanlaajuisesti noin 200 000 alumnia (entistä opiskelijaa). Yliopisto on iältään varsin nuori, mutta se on saanut viime aikoina kansainvälistä tunnustusta muun muassa oikeustieteen ja hallinnon tieteenaloilla. Forbes on arvioinut Schulich School of Businessin MBA-ohjelman kymmenenneksi parhaaksi koko maailmassa ja neljänneksi parhaaksi Yhdysvaltojen ulkopuolella. Se ohitti muun muassa Kalifornian yliopiston Berkeleyn sekä Stanfordin yliopiston ja Lontoon yliopiston Business Schoolit. Yorkin yliopistolla on useita yhteisiä koulutusohjelmia muun muassa New Yorkin sekä Northwestern-yliopiston kanssa. Yliopiston erikoisuutena on tiivis yhteistyö Kanadan avaruusohjelman kanssa, ja lisäksi sen tekniikan tiedekunta on suunnitellut useita avaruustutkimusinstrumentteja ja sovellutuksia, joita NASA käyttää. ==Organisaatio== Yorkin yliopistossa on 11 tiedekuntaa ja 24 tutkimusyksikköä. ===Tiedekuntia=== *Schulich School of Business *Osgoode Hall Law School *Faculty of Environmental Studies ==Tunnettuja Yorkin yliopistossa opiskelleita== ===Entiset opiskelijat=== *Jim Flaherty, Kanadan nykyinen valtiovarainministeri *Alex Shnaider, miljardööri ja F1-vaikuttaja *Keanu Reeves, näyttelijä *Ringo Lam, ohjaaja *Rachel McAdams, näyttelijä *Karen Cockburn, trampoliinivoimistelun olympiamitalisti *Trish Stratus, malli ja entinen showpainija *Edmund Ho Hau Wah, Macaon päämies ===Henkilökunta=== *Michael Ondaatje, kirjailija, englanninkielisen kirjallisuuden lehtori vuosina 1977–1988 *Andreas Papandreu (k. 1996), ekonomisti ja poliitikko, pääministerinä kolmessa Kreikan hallituksessa ==Lähteet== ==Aiheesta muualla== * Yorkin yliopisto * Yorkin yliopiston opiskelijayhdistys * Yorkin yliopiston kehitysyhtiö (YUDC) * Yorkin yliopiston aikuisopiskelijoiden yhdistys Luokka:Kanadan yliopistot ja korkeakoulut Luokka:Toronto
USPACOM

United States Pacific Command (USPACOM) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command), joka vastaa toiminnoista Tyynenmeren alueella. Sen vastuualueeseen kuuluu yli puolet maapallon pinta-alasta. Sen päämaja on Honolulussa Oahulla. USEUCOM on vanhin COCOMeista ja perustettu 1. tammikuuta 1947. Sen komentajana on Commander, U.S. Pacific Command (CDRUSPACOM), joka vastaa presidentille ja puolustusministerille. USPACOM otti 1947 haltuunsa kaikki toisen maailmansodan jälkeen Tyynellämerellä olleet joukot. Vuonna 1957 siihen yhdistettiin Kauko- idän komennon tehtävät. Vuonna 1972 sen vastuualuetta laajennettiin käsittämään myös Intian valtameri, Etelä-Aasia ja Pohjoinen jäämeri. Vuonna 1976 sen alueeseen lisättiin Afrikan itärannikko. Presidentti Ronald Reagan laajensi 1983 USPACOMin vastuun käsittämään myös Manner-Kiinan, Pohjois- Korean, Mongolian ja Madagaskarin alueet. Vuonna 2002 komentajan entinen tehtävänimeke Commander-in-Chief, U.S. Pacific Command (CINCPAC) muutettiin nykyiseksi. USPACOMin pääasialliset joukot ovat:http://www.pacom.mil/about/pacom.shtml http://www.usarpac.army.mil/history/evolution.asp * U.S. Army, Pacific (USARPAC), Fort Shafter, Havaiji ** 25. jalkaväkidivisioona (kevyt), Havaiji ** U.S. Army, Japan *** 9. Theater Support Command ** U.S. Army, Alaska (USARAK) *** 172. jalkaväkiprikaati * Marine Forces Pacific (MARFORPAC) ** 1st Marine Expeditionary Force, Kalifornia ** 3rd Marine Expeditionary Force, Japani * Tyynenmeren laivasto (United States Pacific Fleet; USPACFLT), Pearl Harbor, Havaiji ** 3. laivasto, San Diego, Kalifornia ** 7. laivasto, Yokosuka, Japani * Tyynenmeren ilmavoimat (Pacific Air Forces; PACAF) ** 5. ilmavoimat, Yokotan lentotukikohta, Japani ** 7. ilmavoimat, Osanin lentotukikohta, Korea ** 11. ilmavoimat, Elmendorfin lentotukikohta, Alaska ** 13. ilmavoimat, Hickamin lentotukikohta, Havaiji/Guam Sen alaisuuteen kuuluvat päämajat: * United States Forces Japan (USFJ) * United States Forces Korea (USFK) * United Nations Command; United States Forces, Korea/Republic of Korea/U.S. Combined Forces Command/8. armeija * Alaskan Command (ALCOM) == Lähteet == == Aiheesta muualla == * http://www.pacom.mil/ * http://www.globalsecurity.org/military/agency/army/usarpac.htm PACOM
Pääesikunta

Pääesikunta tarkoittaa asevoimien tai joskus puolustushaaran tai ison sotilasosaston ylintä esikuntaa: * Pääesikunta, Suomen Puolustusvoimien johtoesikunta * pääesikuntia toisessa maailmansodassa: ** SHAEF, länsiliittoutuneiden Euroopan joukkojen pääesikunta ** Stavka, Neuvostoliiton puna-armeijan pääesikunta ** Oberkommando der Wehrmacht, Saksan asevoimien pääesikunta *** Oberkommando des Heeres, Saksan maavoimien yleisesikunta
Curie

Curie voi tarkoittaa ainakin seuraavia asioita: ;Henkilöitä: *Ève Curie (1904–2007), ranskalainen kirjailija, Pierre ja Marie Curien tytär *Marie Curie (1867–1934), puolalais-ranskalainen fyysikko ja kemisti, radioaktiivisuuden tutkija, Pierre Curien vaimo, Nobelin fysiikan- ja kemianpalkintojen saaja *Pierre Curie (1859–1906), ranskalainen fyysikko, magnetismin ja radioaktiivisuuden tutkija, Nobelin fysiikanpalkinnon saaja ;Muita merkityksiä: *curie, vanhentunut radioaktiivisuuden yksikkö, 3,7·1010 Bq *Curie-piste, lämpötila, jonka yläpuolella aine menettää ferromagneettisuutensa *Curien laki, paramagneettisten aineiden magnetoitumista koskeva laki *Madame Curie, Mervyn LeRoyn elokuva vuodelta 1943 == Katso myös == * Joliot-Curie
Ilomantsin ortodoksinen kirkko

Ilomantsin pyhän profeetta Elian kirkko on Ilomantsissa sijaitseva Suomen suurin ortodoksinen puukirkko. Viisikupolinen kirkko on vuodelta 1892 ja se on Pietarin Pyhän synodin arkkitehti S.V. Sadovnikovin piirtämä . Hallinnollisesti se kuuluu Ilomantsin ortodoksiselle kappeliseurakunnalle. == Lähteet == == Aiheesta muualla == * *3D-malli. Ortodoksinen kirkko Luokka:Pohjois-Karjalan kirkkorakennukset Luokka:Suomen puukirkot Luokka:Suomen ortodoksiset kirkkorakennukset Luokka:Suomen 1890-luvulla rakennetut kirkot
Heikki Häkkä

Heikki Juhani Häkkä (s. 14. joulukuuta 1959 Lahti) on suomalainen näyttelijä. Hän on koulutukseltaan teatteritieteen maisteri. Häkkä on vuodesta 1981 toiminut useissa tehtävissä helsinkiläisessä Lähiöteatterissa, muun muassa Lomovina Tšehovin Kosinnassa 1991, Olavina Laulussa tulipunaisesta kukasta 2003 sekä Röllinä, Herra Huuna ja monien produktioiden lavastajana. Vuoden 2000 Nakit ja muusa oli hänen kirjoittamansa ja ohjaamansa.Häkkä Heikki, Ilona-esitystietokanta, Teatterin tiedotuskeskus, viitattu 20.12.2014. Televisiossa Häkkä on nähty muun muassa Kotikatu-, ja Sydänjää- sarjoissa.Heikki Häkkä , Näyttelijäliitto, viitattu 20.12.2014. == Elokuvat == * Fievel matkalla Amerikkaan (1986) - Papa (ääni) *Basil Hiiri – Mestarietsivä (1986) - Tohtori Dawson (ääni) * Itsestään selvä (1988) * Fievel matkalla villiin länteen (1991) – Papa (ääni) * Kuolema käy kuusi beessä (1993) - Jehovan todistaja * Abrahamin poika (2012) – Abraham == Lähteet == Luokka:Suomalaiset ääninäyttelijät Luokka:Vuonna 1959 syntyneet Luokka:Elävät henkilöt Luokka:Suomalaiset näyttelijät
Mario Bernardi

Mario Bernardi CC (20. elokuuta 1930 – 2. kesäkuuta 2013) oli kanadalainen kapellimestari ja pianisti. Bernardi syntyi Ontarion Kirkland Lakessa. Hän vietti elämänsä kuusi ensimmäistä vuotta Kanadassa, mutta muutti sitten perheineen Italiaan, jossa hän aloitti musiikinopintonsa. Palattuaan Kanadaan vuonna 1947 hän viimeisteli opintonsa Toronton kuninkaallisessa konservatoriossa. Bernardi johti vuonna 1957 Canadian Opera Companyä ja vuonna 1963 myös Sadler’s Wells Operaa (myöhemmältä nimeltään English National Opera). Hän perusti vuonna 1968 National Arts Centre Orchestran Ottawassa ja nousi sen musiikilliseksi johtajaksi 1971. Bernardi toimi vuosina 1984–1992 Calgaryn filharmonisen orkesterin musiikillisena johtajana ja vuosina 1983–2006 CBC Radio Orchestran ylikapellimestarina. Bernardin johtamiin levytyksiin lukeutuu kaikkiaan satoja teoksia ja myös lukuisia eri oopperoita. Bernardista tuli vuonna 1972 Kanadan ritarikunnan Companion, ja vuodesta 2006 hän oli Royal Society of Canadan jäsen. == Lähteet == Luokka:Kanadalaiset kapellimestarit Luokka:Vuonna 1930 syntyneet Luokka:Vuonna 2013 kuolleet
Suren Erzinkjan

Suren Erzinkjan (ar. Սուրեն Երզնկյան, Ruotsissa Sourène Erzinkian-Lorelli, salanimet Imam Raguza, H. Lorelli ja Arzen tai Arsene Azatiani. 1881 Tiflis, Georgia – 1963 Ruotsi) oli neuvostoliittolainen diplomaatti, joka loikkasi 1920–1930-lukujen vaihteessa Suomeen. Armenialaissyntyinen Erzinkjan toimi 1920-luvulla Neuvostoliiton kauppavaltuutettuna Suomessa ja häntä pidettiin Anastas Mikojanin suojattina. Erzinkjanin ja Neuvostoliiton Suomen-lähettilään Ivan Maiskin välinen valtataistelu johti lopulta siihen, että Erzinkjan loikkasi 1930.. Erzinkjan kirjoitti Stalinista vuonna 1938 salanimellä Imam Raguza kirjan, joka julkaistiin Suomessa 1941 nimellä Moskovan hirmuvaltias. Teos kuului Suomessa sotien jälkeen niin sanottuihin kiellettyihin kirjoihin. Erzinkjan muutti Ruotsiin vuonna 1944 vaaran vuosien aikana. jossa hän jatkoi kirjoittamista. Hänen puolisostaan Göta Fjäll-Erzinkianista, johon hän tutustui Helsingissä asuessaan, on tehty dokumentti Hennes armeniske prins vuonna 1997. == Vekselipetosjuttu == Vuonna 1931 hänet tuomittiin kahdeksaksi kuukaudeksi vankeuteen yllytyksestä petokseen ns. vekselijutussa. Tapauksessa Ersinkian oli luovuttanut talonomistaja Herman Valentin Schalinille vekselin, jonka arvoa tämä taas oli vaatinut Neuvosto-Venäjän kauppavaltuuskunnan maksamaan. Valtuuskunnan mukaan Ersinkian ei kirjoitushetkellä ollut enää ollut sen palveluksessa. Schalin esitettiin petosyrityksessä vekselin omistajaksi, koska hän oli neuvotellut kauppavaltuuskunnan kanssa suurehkosta metsäkonsessiosta ja olisi siten ollut uskottava vekselin omistajaksi. Schalin tuomittiin petoksesta täyttä ymmärrystä vailla olevana kuudeksi kuukaudeksi vankeuteen. Lääninvankilan lääkärin todistuksen mukaan hän oli psykopaatti ja vanhuuden tylsistyttämä. Oikeudenkäynnin kuulusteluissa Ersinkian ja Schalin kertoivat, että Itä-Karjalan metsäkonsessioneista kilpaillut Hella Vuolijoki oli suhteissa Tšekan kanssa ja antoi sille poliittisia tietoja. Tapauksessa tuomittiin kuritushuonerangaistuksiin myös liikemies Lauri Raikas sekä rouvat Hilma Koskinen ja Anna Niskanen (Eerola). ==Teokset== Salanimellä Imam Raguza * La vie de Staline, Paris : Fayard, 1938.; engl. The Life of Stalin; suomeksi Moskovan hirmuvaltias, WSOY, 1941 * Iivana mushikka ja kunnon neuvostolehmä, Omakustanne 1941 * Sovetismin luhistuminen Suur-Saksan iskuista, Omakustanne 1941 * Kaukasien min fosterjord, Dagens böcker, Malmö, tryckt i Lovisa 1944 * Kaukasiska folksagor, Helsingfors Söderström 1945 ja Stockholm : Koop. förb., 1945 Muilla salanimillä *Lorelli, H.: Kamo – tsaarivallan vihollinen. Gummerus 1934 **Lorelli, Kamó tsarismens bekämpare, Lenins vän och lärjunge, Stalins kamrat och landsman. – Helsingfors, 1934. *Azatiani, Arsene, Stalin och Sovjetunionen. Uppsala : Nyblom & Hårshagen,1945. ==Lähteet== ==Aiheesta muualla== *Kimmo Rentola: Neuvostodiplomaatin loikkaus Helsingissä 1930. Supo, 2007. (Ei myynnissä, saatavana Suposta) Luokka:Neuvostoliittolaiset diplomaatit Luokka:Vuonna 1881 syntyneet Luokka:Vuonna 1963 kuolleet Luokka:Armenialaiset henkilöt
Emma de Caunes

Emma de Caunes (s. 9. syyskuuta 1976) on ranskalainen näyttelijä. Emma de Caunes on näyttelijä Antoine de Caunes’n tytär. Hän aloitti näyttelemisen noin kymmenvuotiaana. Hänelle myönnettiin vuonna 1998 lupaavimman naisnäyttelijän César-palkinto. Caunes on esiintynyt esimerkiksi elokuvissa Asterix ja Obelix: Tehtävä Kleopatra (2002), Short Order (2005), The Science of Sleep (2006), Perhonen lasikuvussa (2007) ja Mr. Bean lomailee (2007). Caunes oli vuosina 2001–2005 naimisissa laulaja Sinclairin kanssa. Heille syntyi liitosta yksi tytär. Vuonna 2011 Caunes avioitui Gorillaz-yhtyeestä tunnetun sarjakuvapiirtäjän Jamie Hewlettin kanssa. == Lähteet == == Aiheesta muualla == Luokka:Ranskalaiset näyttelijät Luokka:Vuonna 1976 syntyneet Luokka:Elävät henkilöt
Lappeenranta Big Band

Lappeenranta Big Band on lappeenrantalainen big band -orkesteri. Lappeenranta Big Band ry:n kotisivut == Historiaa == Vuonna 1949 sotilasmuusikko Kauko Lahti perusti Lappeenrantaan tanssiorkesterin, johon kuului kolme saksofonia, kaksi trumpettia, pasuuna ja rytmiryhmä. Tämän yhtyeen hajottua vuonna 1954 päättivät innokkaat muusikot perustaa oikean big bandin. Kapellimestarina toimi kultaseppä Yrjö Haikonen, joka soitti myös baritonisaksofonia. Orkesteri nimettiin vuonna 1955 Lappeenrannan muusikkojen suureksi tanssiorkesteriksi vasta perustetun muusikkojen ammattiosaston mukaan. Orkesteri on toiminut yhtäjaksoisesti siitä lähtien. Suureen nousuun se kuitenkin lähti vuonna 1978, kun orkesterin kapellimestariksi palkattiin Olavi ”Olli” Spännäri. Orkesteri myös nimettiin uudelleen Lappeenranta Big Bandiksi, ja vuodesta 1981 lähtien se itsenäistyi ja alkoi toimia yhdistysmuotoisena. Orkesteri on sijoittunut Suomen Big Band -mestaruuskilpailuissa kolmesti ensimmäiseksi (1989 senior- sarjassa, sekä 1991 ja 1998 junior-sarjassa), sekä toiseksi ja kolmanneksi lukuisia kertoja. Myös vuonna 1991 se sijoittui toiseksi, mutta parhaimpana suomalaisena orkesterina (kilpailun voiton vei ruotsalainen Sandvik Big Band). Orkesteri on esiintynyt parhaimmillaan 50 kertaa vuodessa niin kotimaassa kuin ulkomaillakin. Nykyisin keikkatahti on vakiintunut 10–20 välille vuodessa. == Toiminta == Orkesterin nykyinen kapellimestari on Ismo Varis. Orkesteri tekee yhteistyötä muiden lappeenrantalaisten yhtyeiden kanssa. Yhtye työskentelee pääasiassa omissa tiloissaan Lappeenrannan Snellmaninkadulla. Solistivieraina vuosien varrella on nähty muun muassa Reija Lang, Sonja Lumme, Bianca Morales, Sami Saari, Antti Sarpila, Aki Sirkesalo ja Maria Tyyster. ==Kokoonpano== *Kapellimestari: Ismo Varis *1. alttosaksofoni: Tatu Kosonen *2. alttosaksofoni: Jarno Häkkinen *1. tenorisaksofoni: Petri Suikki *2. tenorisaksofoni: Mika Inkinen *Baritonisaksofoni: Kati Näppäri *1. trumpetti: John Airesvuo *2. trumpetti: Lauri Vilkko *3. trumpetti: Jatta Sederholm *4. trumpetti: Lauri Tirronen *1. pasuuna: Vladimir Sgurev *2. pasuuna: Outi Tervonen *3. pasuuna: Kiia Kuittinen *Bassopasuuna: Petteri Saarnia *Piano: Poku Piili *Kitara: Rene Reinikainen *Basso: Ari Häkkinen *Rummut: Roni Haikala == Levytykset == * For the Memory of Glenn Miller (1984), LPRBB-1 * Samantha (1987), LPRBB-2 * Puzzle (1993), LBBCD-3 * The Best of Lappeenranta Big Band (1999), LBBCD-4 ==Lähteet== == Aiheesta muualla == * Lappeenranta Big Bandin kotisivu * Lappeenranta Big Bandin Youtube-kanava Luokka:Lappeenrannan musiikki Luokka:Suomalaiset jazzyhtyeet
Göran Bergman

Göran Gustaf Konstantin Bergman (31. tammikuuta 1919 Helsinki – 9. heinäkuuta 1991 Helsinki) oli suomalainen (suomenruotsalainen) biologi, erityisalanaan lintutiede. ==Henkilöhistoria== Göran Bergmanin vanhemmat olivat filosofian maisteri Gustaf Konstantin Bergman ja Esther Maria Stenbäck ja puoliso vuodesta 1943 Kajsa Ulla Forss. Bergman tuli ylioppilaaksi 1937 ja valmistui filosofian kandidaatiksi 1946 ja lisensiaatiksi 1949. Bergman tutki etenkin Suomenlahden saaristolinnustoa ja hylkeitä. Hän oli Helsingin yliopiston eläinmuseon museonhoitaja 1958–1968 ja kustos 1968–1986. ja luonnonsuojeluaatteen voimahahmoja. Bergman julkaisi kymmeniä, pääasiassa saaristolinnustoa käsitteleviä, kirjoituksia sekä kotimaisissa että ulkomaisissa tieteellisissä sarjoissa. Hän oli Suomen lintuatlas -kirjan työryhmän jäsenenä 1970–1980-luvuilla. Työryhmä sai tiedonjulkistamisen valtionpalkinnon 1984. Bergmanin etologinen lintututkimus sai myös jatkoa koiran etologiaa käsittelevässä kirjassa Koiran käyttäytyminen, joka oli ensimmäisiä alansa teoksia. Hän oli mukana ruotsinkielisen Naturväktarna- radio-ohjelman kaikissa lähetyksissä ohjelman alusta vuonna 1971 vuoteen 1990 saakka. Bergman oli myös innokas purjehtija ja saariston tuntija. Hän vietti kaiken vapaa-aikansa omassa saaressaan Porkkalassa, ja siellä hän teki myös suurimman osan kenttätyöstään vuoden 1963 jälkeen. Bergman sai professorin arvonimen vuonna 1976, Suomen Tiedeseuran jäsen hänestä tuli 1955. Kuka kukin on (Aikalaiskirja) 1978, s. 76 (Viitattu 20.1.2019) == Teoksia == * Lintujen elämä. Otava, Helsinki, 1953. * Vår fågelskärgård. Söderström & C:o Förlags Ab, 1968. * Linnut ja saaristomme. 1969. * Koiran käyttäytyminen (Varför gör hunden så) , 1968 (uudistettu laitos 1980). ==Lähteet== Luokka:Suomalaiset ornitologit Luokka: Suomalaiset professorin arvonimen saaneet Luokka: Suomalaiset tietokirjailijat Luokka:Vuonna 1919 syntyneet Luokka:Vuonna 1991 kuolleet Luokka:Tiedonjulkistamisen valtionpalkinnon saajat
Sergei Duvanov

Sergei Duvanov (s. 1953) on kazakstanilainen journalisti. Duvanov toimitti ihmisoikeuksia käsittelevää tiedotuslehteä ja julkaisi Internetissä artikkelin, jossa kirjoitti presidentti Nursultan Nazarbajevin ja öljy- ja kaasuministeri Nurlan Balgimbajevin saaneen 78 miljoonaa dollaria lahjuksia yhdysvaltalaiselta liikemieheltä James Giffenilta vastineeksi Mobil Corporationin (nyk. ExxonMobil) öljykenttien oikeuksista 1990-luvulla.KAZAKH PRESIDENT DENIES LINK TO US OIL BRIBERY CASE , CAUCASUS ANALYST, 14.5.2004, luettu 19.8.2007 Duvanovia syytettiin heinäkuussa 2002 presidentin kunnian ja arvovallan loukkaamisesta. Hän joutui sairaalahoitoon 28. elokuuta 2002 kolmen tunnistamattoman miehen hyökättyä hänen kimppuunsa. Duvanov pidätettiin syytettynä alaikäiseen kohdistuvasta seksuaalirikoksesta 28. lokakuuta 2002, eli päivää ennen kuin hänen oli määrä lähteä Yhdysvaltoihin puhumaan Kazakstanin lehdistönvapaudesta. Hänet tuomittiin kolmeksi ja puoleksi vuodeksi vankeuteen. ==Lähteet== Luokka:Toimittajat Luokka:Kazakstanilaiset henkilöt Luokka:Seksuaalirikoksista tuomitut henkilöt Luokka:Vuonna 1953 syntyneet Luokka:Elävät henkilöt
Norrlands nation (Uppsala)

Norrlands Nation on Ruotsissa Uppsalan yliopistossa toimiva kaupungin suurin ylioppilasosakunta. Osakunta on perustettu vuonna 1827 yhdistämällä pienempiä osakuntia, mutta osakunta juontaa juurensa jo vuodesta 1646. Osakunta on tarkoitettu etupäässä Uppsalan yliopiston ja Ruotsin maataloustieteellisen yliopiston pohjoisruotsalaisille opiskelijoille. Uppsalassa yliopistossa opiskeleville osakuntiin kuuluminen oli pakollista vuoteen 2010, joten Norrlands Nationilla on jopa noin seitsemäntuhatta jäsentä. Norrlands Nation tarjoaa jäsenilleen kirjaston, opiskelutiloja, asuntoja, stipendejä sekä suuren valikoiman erilaisia harrastusmahdollisuuksia, omassa osakuntarakennuksessaan tai sen ulkopuolella. Arkkitehti Isak Gustaf Clasonin suunnittelema Norrlands Nationin viimeisin osakuntatalo valmistui vuonna 1889 ja talon laajennus vuonna 1972. Talossa toimii osakuntavoimin myös kahvila- ravintola Majs café sekä pubi Orvars krog. Norrlands Nation on Helsingin yliopiston Etelä-Pohjalaisen Osakunnan, Vasa nationin ja Pohjois-Pohjalaisen Osakunnan ystävyysjärjestö. == Lähteet == == Aiheesta muualla == * Norrlands Nationin viralliset kotisivut Luokka:Uppsalan yliopisto Luokka:Osakunnat
Paul Stewart (kilpa-autoilija)

Paul Stewart (s. 29. lokakuuta 1965 Dumbarton, Skotlanti, Iso-Britannia) on skotlantilainen entinen kilpa-autoilija ja kolminkertaisen Formula 1 -maailmanmestarin Jackie Stewartin poika. Paul Stewart kilpaili Formula 3 -sarjassa vuosina 1989–1990 ja Formula 3000 -sarjassa 1991–1993. Molemmissa sarjoissa hän kilpaili omalla Paul Stewart Racing -tallillaan. Stewartin tallikavereina Formula 3000:ssa toimivat Marco Apicella vuonna 1991, David Coulthard 1992 ja Gil de Ferran 1993. De Ferran voitti Stewartin PSR-tallille sen ensimmäisen voiton vuonna 1993. Heikon menestyksen vuoksi Stewart lopetti ajamisen ja päätti keskittyä tallipäällikön tehtävään vuodesta 1994 eteenpäin. Vuonna 1996 Paul ja Jackie Stewart perustivat Stewart Grand Prix -tallin Formula 1 -sarjaan. Talli kilpaili F1:ssä kausina 1997–1999. Viimeisellä kaudella Johnny Herbert onnistui voittamaan tallille sen ainoan voiton. Kauden 1999 lopussa Ford osti tallin ja nimesi sen Jaguar Racingiksi kaudeksi 2000. Paul Stewart taisteli onnistuneesti syöpää vastaan vuonna 2000. ==Lähteet== == Aiheesta muualla == * Profiili Grandprix.com-sivustolla Luokka:Brittiläiset autourheilijat Luokka:Formula 1 -tallien työntekijät Luokka:Vuonna 1965 syntyneet Luokka:Elävät henkilöt
Justin Gross

Justin Gross on yhdysvaltalainen ääninäyttelijä, joka on uransa aikana tehnyt enimmäkseen äänirooleja videopeleihin, sekä toiminut myös mainosäänenä. Parhaiten hänet kuitenkin tunnetaan vuonna 2006 julkaistun animaatioelokuvan Ultimate Avengersin myötä, jossa Gross toimi Kapteeni Amerikan roolissa. Hän on toiminut myös SWAT 4 ja SWAT 4: The Stetchkov Syndicate peleissä keskeisessä roolissa. ==Valikoitu filmografia== Vuosi TV-sarja/Elokuva Äänirooli 2001 Spirit of Wonder: China-san no yûutsu Jack 2001 Starship Girl Yamamoto Yohko Curtis Lawson 2001 NieA under 7 Geronimo Hongo, D.J., uutistoimittaja 2003 Usko tai älä kuuluttaja 2004 Ikki Tousen Genpo Saji 2006 Ultimate Avengers Kapteeni Amerikka 2006 Ultimate Avengers 2 Kapteeni Amerikka Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Syntymävuosi puuttuu Luokka:Elävät henkilöt
Durbanin kaupungintalo

Durbanin kaupungintalo on rakennus Durbanin kaupungissa, Etelä-Afrikan KwaZulu-Natalissa. Se on järjestyksessään toinen rakennus, joka toimii Durbanin kaupungintalona. Rakennuksen on suunnitellut arkkitehti Stanley G. Hudson. Hudson oli mieltynyt Pohjois-Irlannin pääkaupungin Belfastin kaupungintalon (rakennettu 1898–1906) suunnitteluun, ja suunnittelikin Durbanin kaupungintalosta lähes täysin samanlaisen. Uusbarokkinen kaupungintalo valmistui vuonna 1910. == Aiheesta muualla == * Tietoa kaupungintalosta Durbanin kaupungin virallisilla sivuilla (arkistoitu) Luokka:Etelä-Afrikan rakennukset ja rakennelmat Luokka:Kaupungintalot
Victor Bodson

Victor Bodson (24. maaliskuuta 1902 – 29. kesäkuuta 1984) oli luxemburgilainen sosialistisen työväenpuolueen poliitikko. Hän toimi maansa oikeus- ja liikenneministerinä vuosina 1940–1947 ja 1951–1959. Hänet nimitettiin vuonna 1967 Luxemburgin EU-komissaariksi, ja hän toimi vuosina 1964–1967 edustajainhuoneen puheenjohtajana. Bodson teki toisen maailmansodan aikana merkittävää työtä juutalaisia auttaakseen; hänet on nimitetty Vanhurskaaksi kansakuntien joukossa.Victor Bodson - Yad Vashem == Viitteet == Luokka:Luxemburgin ministerit Luokka:Liikenneministerit Luokka:Oikeusministerit Luokka:Luxemburgilaiset EU-komissaarit Luokka:Vuonna 1902 syntyneet Luokka:Vuonna 1984 kuolleet Luokka:Vanhurskaat kansakuntien joukossa
Reginald Pole

Reginald Pole (maaliskuussa 1500 – 17. marraskuuta 1558) oli Canterburyn arkkipiispa sekä katolisen kirkon kardinaali. Reginald Pole oli myös viimeinen katoliseen kirkkoon kuulunut Canterburyn arkkipiispa, sillä hänen jälkeensä virka siirrettiin anglikaaneille. Reginald Pole oli katolisen kirkon historiassa poikkeuksellinen kardinaali, sillä hän ehti toimia kardinaalina 18 vuotta ennen kuin hän sai pappisvihkimyksen ja pääsi papiksi. Luokka:Englantilaiset kardinaalit Luokka:Canterburyn arkkipiispat Luokka:Cambridgen yliopiston kanslerit Luokka:Vuonna 1500 syntyneet Luokka:Vuonna 1558 kuolleet Luokka:Oxfordin yliopiston kanslerit
Fay Kanin

Fay Mitchell Kanin (9. toukokuuta 1917 – 27. maaliskuuta 2013) oli yhdysvaltalainen käsikirjoittaja, joka toimi Yhdysvaltain elokuva-akatemian puheenjohtajana vuosina 1979–1983. Broadway-musikaali Grind, joka pohjautui Kaninin työhön, oli vuonna 1985 ehdolla Tony-palkinnon saajaksi. Kanin syntyi New Yorkin kaupungissa, varttui Elmirassa ja valmistui Etelä-Kalifornian yliopistosta. Kanin meni vuonna 1940 naimisiin Michael Kaninin kanssa, jonka kanssa hän teki huomattavaa yhteistyötä mm. elokuvassa Opettajan lemmikki (1958). Kaksikko sai kyseisestä teoksestaan Oscar-ehdokkuuden. Kanin työskenteli sekä teatterin että elokuvan alalla ja varsinkin myöhemmällä urallaan myös televisiossa. Fay Kaninin mies Michael kuoli vuonna 1993 ja Fay vuonna 2013. == Lähteet == Luokka:Yhdysvaltalaiset elokuvakäsikirjoittajat Luokka:Vuonna 1917 syntyneet Luokka:Vuonna 2013 kuolleet
Prosessi (täsmennyssivu)

Yleisesti prosessi tarkoittaa edistymistä tai toimenpiteiden sarjaa. Prosessi voi myös olla: * kemiallinen prosessi, systeemin termodynaamisen tilan muuttuminen * prosessi (tietotekniikka), suoritettavan tietokoneohjelman ilmentymä * stokastinen prosessi, ajassa sattumanvaraisesti eteneviä todellisuuden prosesseja kuvaava matemaattinen prosessi * Prosessi, oikeudenkäynti, jota käsittelevä lainsäädäntö tai oikeustieteen ala tunnetaan nimellä prosessioikeus * prosessi, teollisuustuotannon termi.
Kemiallinen prosessi

Kemiassa prosessi tarkoittaa systeemin termodynaamisen tilan muutosta. Kemiallisia prosesseja ovat muun muassa kemialliset reaktiot, liukenemiset, sekoittumiset, olomuodon- ja faasimuutokset ja sähkökemialliset reaktiot. Luokka:Kemialliset prosessit
Jonsu

Jonsu (oik. Leena Johanna Salomaa, s. 18. tammikuuta 1984 Espoo) on suomalainen laulaja-lauluntekijä-muusikko, Indica-yhtyeen perustajajäsen, laulaja, viulisti ja kitaristi. == Elämä ja ura == Jonsun isä on hiukkasfyysikko ja äiti musiikkileikkikoulun opettaja. Jonsu aloitti musiikin harrastamisen jo varhaislapsuudessaan. Hän on säveltänyt kuusivuotiaasta saakka, esikuvinaan Mozart ja Chopin. Neljävuotiaana ensimmäisen viulunsa saanut Jonsu siirtyi myöhemmin rockmusiikin pariin ja perusti Indican pienenä Minijousissa tapaamansa Heinin kanssa. Hän on käyttänyt lempinimeä ”Jonsu” lapsesta saakka. Se on ollut hänen muusikon salanimensä jo hänen äänitettyään vuonna 1992 lastenlauluja Tapiolan koulussa. Jonsu lauloi muiden artistien mukana kappaleella ”Eternal Flame” (alkuperäinen esittäjä The Bangles). Kappale julkaistiin Lastenklinikoiden Kummit ry:n julkaisemalla levyllä Elämä lapselle 2004. Hän vieraili laulajana Nightwishin kappaleella ”Erämaan viimeinen”, joka julkaistiin singlenä joulukuussa 2007. Kappale on suomeksi laulettu versio yhtyeen Dark Passion Play -albumilla ilmestyneestä instrumentaalista ”Last of the Wilds”.Erämaan viimeinen Nightwish. 22.11.2007. Viitattu 22.11.2007. Jonsu on naimisissa Jesse Hietasen kanssa, ja heillä on yhteiset, vuonna 2015 ja vuonna 2019 syntyneet lapset. Anne Pohtamo-Hietanen on Jonsun anoppi. Myöhempien aikojen esikuvakseen Jonsu on maininnut ainakin Kate Bushin. Indica esittää silloin tällöin Bushin "Wuthering Heights" -kappaleen keikoillaan. Indican lisäksi Jonsu on esiintynyt myös duoyhtyeessä JED, jonka hän muodostaa yhdessä Tiktak-yhtyeestä tunnetuksi tulleen Empun kanssa. Jonsun ensimmäinen sooloalbumi Lentotähtien tiellä julkaistiin maaliskuussa 2022. == Lähteet == == Aiheesta muualla == * Indican virallinen sivusto * Jonsun diskografia Discogsissa Luokka:Suomalaiset laulaja- lauluntekijät Luokka:Indica Luokka:Vuonna 1984 syntyneet Luokka:Elävät henkilöt Luokka:Seulonnan keskeiset artikkelit
Ladon

Ladon () oli kreikkalaisessa mytologiassa käärmemäinen lohikäärme, jonka vanhemmiksi Hesiodos nimeää Forkyksen ja KetonHesiodos, Jumalten synty 333 (engl. käännös). Yleisemmin se nimetään kuitenkin Tyfonin ja Ekhidnan lapseksiApollodoros, Kirjasto 2.5.11 (engl. käännös)Hyginus, Fabulae cli (engl. käännös). Ladonilla kerrottiin olevan sata päätä, jotka pystyivät puhumaan eri äänillä.Aristofanes, Sammakot 475 (engl. käännös) Hera oli asetettanut Ladonin vartioimaan kultaista omenaa hesperidien puutarhaan, jossa lohikäärme oli kiertynyt omenapuun rungon ympärille eikä koskaan nukkunut. Herakles oli saanut yhdenneksitoista tehtäväkseen noutaa kultaisen omenan kuningas EurystheukselleHyginus, Fabulae xxx (engl. käännös) ja saadakseen omenan, Herakles tappoi Ladonin nuolillaan.Apollonios Rhodios, Argonautika 4.1393–1421 (engl. käännös) Diodoros Sisilialainen kertoo, että joidenkin mielestä puutarhaa vartioikin Ladonin sijasta urhea lammaspaimen Drako, joka surmasi jokaisen omenoiden varastamista aikovan. Diodoros Sisilialainen kuitenkin jatkaa, että on itse kunkin oikeus muodostaa sellaisia mielipiteitä kuin haluaa.Diodoros Sisilialainen: Historian kirjasto 4.26.3 (engl. käännös) Ladonin kuoltua Hera nosti sen kiitokseksi palveluksestaan Lohikäärmeen tähdistöksi.Hyginus, Astronomica ii.3 (engl. käännös) == Lähteet == Luokka:Kreikkalaisen mytologian taruolennot
Lännenheisiangervo

Lännenheisiangervo (Physocarpus opulifolius) on ruusukasvien heimoon kuuluva kasvilaji, jota käytetään koristepensaana. == Ulkonäkö ja koko == Lännenheisiangervo on 2–3 metrin korkuiseksi kasvava pensas, jonka herukan tai vaahteran lehtiä muistuttavat lehdet puhkeavat varhain. Kasvi kukkii kesä- heinäkuussa valkoisin, pallomaisin kukinnoin.Kekkilä Hedelmä on tuppilo. == Levinneisyys == Lännenheisiangervo on kotoisin Pohjois-Amerikan itä- ja keskiosista. Sen esiintymisalue ulottuu Kanadan Québecistä Etelä-Carolinaan, lännessä Alabaman, Arkansasin ja Minnesotan osavaltioihin.Ibiblio.org == Käyttö ja kasvatus == Lännenheisiangervoa käytetään koristepensaana. Sitä voi kasvattaa aitana tai aidanteena, tai suurten puiden aluskasvina. Kasvista on myös punalehtinen muunnos. === Kasvupaikka === Lännenheisiangervo on melko kestävä. Sillä ei ole suuria vaatimuksia kasvupaikan valoisuuden suhteen, kovin kuivassa se ei menesty. Se tulee toimeen myös vähällä valolla. == Lähteet == == Aiheesta muualla == *Taimikko.com (kuvia kasvista aidanteena) *ITIS: Physocarpus opulifolius *United States Department of Agriculture (USDA): Physocarpus opulifolius Luokka:Heisiangervot
Pieni Orjajärvi

Pieni Orjajärvi () on järvi Albertassa, Kanadassa. Se laskee Pientä Orjajokea pitkin Athabascajokeen. Järven pinta-ala on 1 168 neliökilometriähttp://atlas.nrcan.gc.ca/site/english/learningresources/facts/lakes.html . ==Lähteet== * ===Viitteet=== Luokka:Kanadan järvet Luokka:Mackenzien vesistö
Oidium

Oidium on yleisnimitys sellaisille homesienille, joiden kuromat kehittyvät jonoissa ja levittyvät toisiinsa leveästi päälletysten asetettujen tynnyrien lailla. Useimmat oidium-muodot ovat härmäsienien kehitysasteita. ==Lähteet== * Luokka:Sienitiede
Heikki Saari (sanoittaja)

Heikki Juhani Saari on suomalainen säveltäjä ja sanoittaja, jonka tunnetuinta tuotantoa ovat Tapio Rautavaaran kappaleet ”Vain merimies voi tietää” ja ”Menen enkä meinaa”. Hän on myös tehnyt suomenkieliset sanat kappaleeseen "Hiljainen satama". ==Aiheesta muualla== * * Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Cup

Cup on urheilussa kilpailumuoto, jossa kullakin kierroksella ottelunsa hävinneet putoavat jatkosta ja voittajat jatkavat kilpailua. Tunnetuimpia cup- muotoisia kilpailuita ovat esimerkiksi jalkapallocupit, kuten Englannin FA Cup sekä nyrkkeilyturnaukset. Cup-nimitys esiintyy lisäksi usein sellaisten kilpailujen nimissä, joiden palkintona on kiertävä pokaali (engl. cup, 'pokaali, malja'), kuten purjehduksen America’s Cup, tenniksen Davis Cup ja maastohiihdon maailmancup. ==Katso myös== * Pudotuspelit == Lähteet == Luokka:Turnausjärjestelmät Luokka:Englanninkieliset sanat ja sanonnat